स्टाफ रिपोर्टर, एएनएम न्यूज: मौसम विभाग ने बिहार के 26 जिलों में शुक्रवार को वज्रपात और मेघगर्जन का अलर्ट जारी किया है। राजधानी पटना, मुजफ्फरपुर, हाजीपुर, बेगूसराय, समस्तीपुर, छपरा, गया समेत अन्य जगहों पर ठनका गिरने की आशंका है। वहीं, कैमूर और बक्सर जिले में भारी बारिश की चेतावनी जारी हुई है। लोगों से सावधान रहने के लिए कहा गया है। मौसम विभाग के मुताबिक शुक्रवार को पूर्वी चंपारण, पश्चिमी चंपारण, सीतामढ़ी, मधुबनी, दरभंगा, शिवहर, मुजफ्फरपुर, समस्तीपुर, वैशाली, पटना, नालंदा, जहानाबाद, बेगूसराय, लखीसराय, शेखपुरा, नवादा, गया, औरंगाबाद, रोहतास, कैमूर, बक्सर, भोजपुर, सारण, सीवान, गोपालगंज और अरवल जिले में कुछ जगहों पर आकाशीय बिजली गिर सकती है।
bho_Deva